नौसादर

नौसादर (अमोनियम नीरेय) एक अकार्बनिक यौगिक है जिसका अणुसूत्र NH4Cl है। यह श्वेत रंग का क्रिस्टलीय पदार्थ है जो जल में अत्यधिक विलेय है। इसका जलीय विलयन हल्का अम्लीय होता है। प्राकृतिक रूप से पाया जाने वाला साल अमोनियक (Sal ammoniac) अमोनियम नीरेय (क्लोराइड) का खनिज (mineralogical) रूप है। 

 स्रोत 
साल्वे प्रक्रम (Solvay process) द्वारा क्षारातु प्रांगारीय बनाने में यह एक सह-उत्पाद (by-product) के रूप में मिलता है।

व्यापारिक रूप से इसे अमोनिया (NH3) पर हाइड्रोक्लोरिक अम्ल की क्रिया द्वारा तैयार किया जाता है।
NH3 + HCl → NH4Cl

 अभिक्रियाएँ 
ऐसा आभास होता है कि अमोनियम नीरेय एक उर्ध्वपतनशील पदार्थ है किन्तु भंडारितमोनियम नीरेय की मात्रा में कमी इसके अमोनिया तथा उदजन नीरेय में विघटित हो जाने के कारण होती है। 
 NH4Cl → NH3 + HCl

अमोनियम नीरेय प्रबल क्षारों, जैसे क्षारातु उदजारेय, से क्रिया करके अमोनिया गैस निकालता है-
 NH4Cl + NaOH → NH3 + NaCl + H2O

इसी प्रकार, अमोनियम नीरेय अधिक ताप पर अल्कली धातु प्रांगारीयों के साथ क्रिया करके अमोनिया और अल्कली धातु नीरेय प्रदान करती है-
 2 NH4Cl + Na2CO3 → 2 NaCl + CO2 + H2O + 2 NH3

 उपयोग 
जोसेफ प्रिस्टले ने सर्वप्रथम अमोनियम क्लोराइड को चूने के साथ गर्म करके अमोनिया गैस को तैयार किया। प्रयोगशाला में अमोनियम क्लोराइड तथा बुझे हुए सूखे चूने के मिश्रण को गर्म करके अमोनिया गैस तैयार की जाती है।

 सन्दर्भ 

श्रेणी:अकार्बनिक यौगिक
श्रेणी:अमोनियम यौगिक
श्रेणी:क्लोराइड